|  |  |  |
| --- | --- | --- |
|  |  |  |
|  **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, fakss 64497730, e-pasts: dome@gulbene.lv, www.gulbene.lv­­­­­­­­­­­­­­­ |

**PROTOKOLS**

**Gulbenē**

**2020. gada 14. augustā Nr.GND/2.29.2/20/1**

**Vērtēšanas komisija sasaukta** 2020. gada 14. augustā

**Vērtēšanas komisiju atklāj** plkst. 9:15

**Vērtēšanas komisiju vada**

komisijas priekšsēdētājaGulbenes novada pašvaldības izpilddirektore **Lienīte Reinsone**

**Vērtēšanas komisiju protokolē**

Komisijas sekretāre Gulbenes novada pašvaldības Attīstības un projektu nodaļas projektu

vadītāja **Zane Pūcīte**

**Vērtēšanas komisijā** piedalās (komisijas locekļi):

Daiga Gargurne Biedrība “SATEKA” valdes priekšsēdētāja

Gunta Kalmane Gulbenes novada pašvaldības vecākā sabiedrisko attiecību speciāliste

Ieva Kalniņa Vidzemes plānošanas reģiona Teritoriālās plānošanas nodaļas vadītāja

Jānis Barinskis Gulbenes novada pašvaldības Attīstības un projektu nodaļas vadītājs

Kristaps Dauksts Gulbenes novada pašvaldības Īpašumu pārraudzības nodaļas vadītājs

Laima Šmite-Ūdre Gulbenes novada pašvaldības Īpašumu pārraudzības nodaļas ainavu arhitekte

Līga Stafecka Sabiedriskās politikas centra “PROVIDUS” vadošā pētniece

Sanita Mickeviča Gulbenes novada pašvaldības Juridiskās nodaļas vadītāja

**Sanāksmes mērķis:** pašvaldības līdzdalības budžetēšanas projektu konkursa 45 pieteikumu izskatīšana un vērtēšana atbilstoši konkursa nolikumam.

**Darba kārtība:**

1. 2020. gada Gulbenes novada pašvaldības līdzdalības budžetēšanas projektu konkursa projektu pieteikumu izskatīšana, lemšana par projektu nodošanu balsošanai iedzīvotājiem vai noraidīšanu.
2. **2020. gada Gulbenes novada pašvaldības līdzdalības budžetēšanas projektu konkursa projektu pieteikumu izskatīšana, lemšana par projektu nodošanu balsošanai iedzīvotājiem vai noraidīšanu.**

**[..]**

* 1. **PROJEKTA NR.1 IZSKATĪŠANA**

Iesniedzējs: Biedrība “KAPO”.

Projekta nosaukums: **Bērnu rotaļu laukuma izveide Kalnienā.**

Projekta realizācijas vieta: Kalniena, Stāmerienas pagasts (kadastra apzīmējums: 50880010187), Kalnienas parkā pretī tautas namam.

Projekta realizēšanai iespējami nepieciešamais finansējums: 20 000 EUR.

 J.Barinskis informē, ka nepiedalīsies projekta izskatīšanā un balsošanā, jo ir saistīts ar biedrību.

 Z.Pūcīte ziņo, ka biedrība ir reģistrēta Gulbenes novadā, un projekta realizācijas vieta ir pašvaldības īpašums. L.Reinsone secina, ka projekts ir realizējams viena gada laikā un ir saistīts ar infrastruktūras uzlabošanu novadā.

 VARAM pārstāvis jautā, cik pamatots ir šāds projekts norādītājā realizācijas vietā, vai teritorijas plānojums atbilst šādam projektam. L.Reinsone atbild, ka komisijas kompetencē nav lemt par projekta nepieciešamību, to izlems iedzīvotāji balsojumā, bet ziņo, ka iedzīvotāju kopiena norādītajā vietā ir ļoti aktīva, paši sakārtojuši teritoriju. Teritorija ir pietuvināta tautas namam, un šis projekts to tikai uzlabotu. L.Šmite-Ūdre pauž, ka projekts norādītajā vietā ainaviski iekļaujas. D.Gargurne norāda, ka šajā teritorijā bērniem nav nekādu aktivitāšu laukumu, tikai sporta laukums.

Komisija balso par projekta nodošanu balsošanai iedzīvotājiem.

Balsošanas rezultāts: par – 7 (L.Reinsone, D.Gargurne, G.Kalmane, I.Kalniņa, K.Dauksts, L.Šmite-Ūdre, S.Mickeviča), pret - 0, atturas – 1 (J.Barinskis).

**Komisija nolemj:**

 **Nodot balsošanai iedzīvotājiem** biedrības “KAPO” iesniegto projektu “Bērnu rotaļu laukuma izveide Kalnienā”.

**[..]**

Komisija darbu beidz plkst. 12:10

Komisijas priekšsēdētājs **L.Reinsone**

Komisijas locekļi **D.Gargurne**

 **G.Kalmane**

 **I.Kalniņa**

 **J.Barinskis**

 **K.Dauksts**

 **L.Šmite-Ūdre**

 **L.Stafecka**

 **S.Mickeviča**

Komisijas sekretāre **Z.Pūcīte**